
                   R E F E R A T   D E   A P R O B A R E
privind reglementarea circulației prin  montarea unor indicatoare de prioritate ”OPRIRE” la intersecțiile dintre strada Emil Giurgiuca cu strada Victoriei și strada Abatorului cu drum de acces în incintă, precum și a unor  indicatoare
 de avertizare ”ALTE PERICOLE” la intersecția dintre strada
 Decebal cu străzile Vânătorilor și Trandafirilor



Siguranţa circulaţiei rutiere pe drumurile publice presupune responsabilităţi majore, atât din partea Poliţiei Rutiere, cât şi din partea administratorului drumului public, aşa cum rezultă din prevederile Secţiunilor a III-a şi a IV-a şi ale art. 59 din O.G. nr. 43/1997 privind regimul drumurilor, republicată, precum şi ale art. 5 din Codul Rutier.
	Dezvoltarea urbanistică a municipiului Brad are implicații majore în domeniul sistematizării rutiere. La aceasta se adaugă și creșterea considerabilă a parcului auto la nivelul municipiului ceea ce impune identificarea unor noi soluții care să conducă la fluidizarea traficului, creșterea siguranței, dar și satisfacerea nevoilor cetățenilor din municipiu raportate la implicarea administrației publice locale în rezolvarea problemelor comunității.
	Datorită dezvoltării infrastructurii rutiere circulația a devenit mai intensă, iar în vederea asigurării siguranței pietonilor pe drumurile publice municipale, Consiliul Local al Municipiului Brad are atribuții și trebuie să hotărască în ceea ce privește amplasarea indicatoarelor rutiere. 
	Având în vedere vizibilitatea redusă datorată configurației unor intersecții din municipiul Brad și ținând cont de Avizul favorabil nr. 211.109/SR/07.06.2021, înregistrat la Primăria Municipiului Brad sub nr. 30.416/11.06.2021, am inițiat prezentul proiect de hotărâre prin care am propus reglementarea circulației prin montarea unor indicatoare de prioritate, respectiv a unor indicatoare de avertizare astfel:
	-  indicatoare de prioritate ”OPRIRE” la intersecțiile dintre strada Emil Giurgiuca cu strada Victoriei și strada Abatorului cu drum de acces în incintă;
	-   indicatoare de avertizare ”ALTE PERICOLE” la intersecția dintre strada Decebal cu străzile Vânătorilor și Trandafirilor.
	Precizez că indicatoarele rutiere vor fi conforme cu prevederile Standardului Român 1848 - 1/2011- indicatoare și mijloace de semnalizare rutieră partea 1: clasificare, simboluri și amplasare, iar montarea mijloacelor de semnalizare rutieră se va face pe suporți deformabili și nu în alte locuri care ar putea obtura vizibilitatea asupra altor mijloace de semnalizare.
	În contextul celor de mai sus  am inițiat prezentul proiect de hotărâre și-l supun spre dezbatere plenului Consiliului Local al Municipiului Brad proiectul de hotărâre în forma prezentată.	
În susţinerea propunerii mele invoc prevederile Secţiunilor  a III-a şi a IV-a din O.G. nr. 43/1997 privind regimul drumurilor, republicată, ale art. 33, precum și ale art.128 alin.1 lit. b și alin. 2 din O.U.G. nr. 195/2006 privind circulaţia pe drumurile publice, republicată,  precum  şi ale  art. 5 din Codul  Rutier.

